Ehdotus: NEUVOSTON ASETUS (EY) Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä annetun asetuksen (EY) N:o 2596/97 muuttamisesta (Komission esittämä)

PERUSTELUT

Kulutukseen tarkoitettua maitoa koskevan yhteisön järjestelmän välittömän soveltamisen aiheuttamien vaikeuksien huomioon ottamiseksi Suomi ja Ruotsi ovat liittymisestään lähtien voineet poiketa kyseisen maidon rasvapitoisuutta koskevista vaatimuksista.

Kolmen vuoden pituinen poikkeus perustui liittymisasiakirjaan ja siihen oletukseen, että neuvosto tarkastelee uudelleen kulutukseen tarkoitetun maidon rasvapitoisuusluokitusta. Tarkastelu tehtiinkin kyseisen alan asetuksia kodifioitaessa, ja tämän perusteella annettiin asetus (EY) N:o 2597/97. Tässä uudessa asetuksessa vahvistettiin aikaisemman järjestelmän pääkohdat lukuun ottamatta joitakin mukautuksia, joiden avulla järjestelmään ei kuitenkaan voitu yhdentää kaikkia Suomessa ja Ruotsissa kaupan pidettäviä kulutukseen tarkoitettuja maitoja. Tästä syystä neuvosto päätti asetuksella (EY) N:o 2596/97 jatkaa poikkeuksen voimassaoloaikaa 31 päivään joulukuuta 1999, jotta Suomi ja Ruotsi voivat mukautua yhteisön järjestelmän.

Koska poikkeukseen johtaneita vaikeuksia ei ole saatu ratkaistua, tässä asetusehdotuksessa säädetään vielä neljän vuoden jatkoajasta, edellyttäen tietenkin että tämä aika käytetään yhteisön järjestelmään mukautumiseen tarvittavien toimenpiteiden toteuttamiseen. Edistymisestä tehdään välitarkastus, jotta yhteisön järjestelmän soveltamisen etenemistä voidaan seurata paremmin.

Ehdotus: NEUVOSTON ASETUS (EY) Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä annetun asetuksen (EY) N:o 2596/97 muuttamisesta

EUROOPAN UNIONIN NEUVOSTO, joka

ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 2 kohdan,

ottaa huomioon komission ehdotuksen [1],

[1] EYVL C

ottaa huomioon Euroopan parlamentin lausunnon [2],

[2] EYVL C

sekä katsoo, että

asetuksen (EY) N:o 2596/97 [3] 1 artiklan toisessa kohdassa pidennetään 31 päivään joulukuuta 1999 aikaa, jona Suomessa ja Ruotsissa voidaan soveltaa siirtymäkauden toimenpiteitä kulutukseen tarkoitetun maidon rasvapitoisuutta koskevien vaatimusten osalta; näitä siirtymätoimenpiteitä edellyttäneitä mukautumisvaikeuksia ei voida ratkaista 31 päivään joulukuuta 1999 mennessä; tästä syystä olisi käytettävä vuoden 1994 liittymisasiakirjan mukaista mahdollisuutta pidentää kyseistä aikaa; neljän vuoden jatkoaika vaikuttaa tarkoituksenmukaiselta; lisäksi vaikuttaa aiheelliselta tehdä välitarkastus siitä, miten nämä jäsenvaltiot edistyvät yhteisön järjestelmän soveltamisessa,

[3] EYVL L 351, 23.12.1997, s. 12.

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 2596/97 1 artiklan toinen kohta seuraavasti:

"Tätä aikaa pidennetään kuitenkin 31 päivään joulukuuta 2003 Suomessa ja Ruotsissa tuotetun kulutukseen tarkoitetun maidon rasvapitoisuutta koskevien vaatimusten osalta. Suomen ja Ruotsin on ilmoitettava komissiolle ennen 31 päivää joulukuuta 2001 yhteisön järjestelmään mukautumista varten toteutetut toimenpiteet. Komissio esittää neuvostolle tähän ilmoitukseen perustuvan kertomuksen siitä, miten kyseiset jäsenvaltiot ovat tässä edistyneet."

2 artikla

Tämä asetus tulee voimaan 1 päivänä tammikuuta 2000.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

>TAULUKON PAIKKA>